

**REPUBLIKA HRVATSKA**

**ZAGREBAČKA ŽUPANIJA**

**OPĆINA LUKA**



KLASA:363-05/17-10/5

URBROJ:238/39-01-17-5

Luka, 24. 10. 2017.

Na temelju članka 42. stavka 1. Statuta Općine Luka („Glasnik Zagrebačke županije“, broj 16/09 i 1/10) i članka 48. stavka 1. Poslovnika Općinskog vijeća Općine Luka („Glasnik Zagrebačke županije“, broj 16/09 i 1/10), Općinskog vijeće Općine Luka na 25. sjednici održanoj dana 24. 10. 2017. godine donosi

**ODLUKU O DOPUNI**

**ODLUKE O VISINI NAKNADE ZA KORIŠTENJE GROBNIH MJESTA**

**Članak 1.**

Ovom Odukom dopunjuje se Odluka o visini naknade za korištenje grobnih mjesta KLASA:363-01/00-01, URBROJ:238/39-01-22-2 od 13. 10. 2000. godine, na način da se određuju cijene korištenja novoizgrađenih grobnih mjesta na novouređenom dijelu mjesnog groblja u Krajskoj Vesi.

**Članak 2.**

U točki I. Odluke o visini naknade za korištenje grobnih mjesta KLASA:363-01/00-01, URBROJ:238/39-01-22-2 OD 13. 10. 2000. godine dodaje se novi 2. stavak koji glasi:

„Naknada za grobna mjesta u novouređenom dijelu groblja Krajska Ves utvrđuje se kako slijedi:

* za grob samac:
* za sklapanje ugovora o korištenju kod rezervacije 7.000,00 kuna,
* za sklapanje ugovora o korištenju radi ukopa na dan smrti/sprovoda 6.000,00 kuna,
* za dvostruki grob:

- za sklapanje ugovora o korištenju kod rezervacije 10.000,00 kuna,

- za sklapanje ugovora o korištenju radi ukopa na dan smrti/sprovoda 9.000,00 kuna.

Na zahtjev korisnika, ugovorom se može odrediti isplata naknade za korištenje novoizgrađenih grobnih mjesta na mjesnom groblju u Krajskoj Vesi na najviše dvanaest rata bez kamata.“

**Članak 3.**

Ova Odluka stupa na snagu osmog dana od dana objave, a objaviti će se u „Glasniku Zagrebačke županije“.

OPĆINSKO VIJEĆE

Predsjednik

Željko Kostanjčar